Tamaulipas
Ti Tamaulipas (Panangibalikas nga Espaniol: [tamauˈlipas] (dengngen)), opisial a ti Nawaya ken Naturay nga Estado ti Tamaulipas (Espaniol: Estado Libre y Soberano de Tamaulipas), ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 43 nga ili ken ti kapitolio a siudadna ket ti Ciudad Victoria. Ti kapitolio a siudad ket naipanagan kenni Guadalupe Victoria, ti immuna a Presidente ti Mehiko.
Daytoy ket mabirukan idiay Akin-amianan a daya a Mehiko. Daytoy ket beddengan dagiti estado ti Veracruz iti abagatan a daya, ti San Luis Potosí iti abagatan a laud ken ti Nuevo León iti laud. Iti amianan, daytoy ket addaan iti 370 km (230 mi) a gay-at iti pagbeddengan ti Estados Unidos–Mehiko iti igid ti estado ti Texas.[2]
Ti nagan a Tamaulipas ket naala manipud iti Tamaholipa, ti Huastec a termino a ti pasakbay a tam- ket mangibaga iti "lugar (ayan)". Awan ti pagtunosan no ania ti kayat a sawen ti holipa, ngem ti "nangato a turturod" ket sapasap a pannakaipatarus.[3] Ti sabali pay a panangipalawag iti nagan ti estado ket naala manipud iti Ta ma ho'lipam ("lugar a paganupan dagiti Lipan").
Iti pay maipatinayon iti kapitolio a siudad ti Ciudad Victoria, dagiti kadakkelan a siudad ti estado ket mairaman ti Reynosa, Matamoros, Nuevo Laredo, ken Tampico.
Dagiti nagibasaran[urnosen | urnosen ti taudan]
- ^ http://www.inegi.org.mx/est/contenidos/proyectos/encuestas/hogares/especiales/ei2015/doc/eic_2015_presentacion.pdf.
- ^ "Tamaulipas" (PDF). SRE. Naala idi Abril 7, 2011.
- ^ "Historia". Gobierno del Estado de Tamaulipas. Naala idi Abril 7, 2011.
Dagiti akinruar a silpo[urnosen | urnosen ti taudan]
Dagiti midia a mainaig iti Tamaulipas iti Wikimedia Commons
Pakaammo ti panagbiahe idiay Tamaulipas manipud iti Wikivoyage (iti Ingles)
Heograpiko a datos a mainaig iti Tamaulipas iti OpenStreetMap
- (iti Espaniol) Gobierno ti Estado ti Tamaulipas
fon_Latn ilo_Latn ilo_Latn ilo_Latn ilo_Latn ilo_Latn fur_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn